# K O R R A L D U S

## Haapsalu, 19. mai 2010 nr 307

Rendilepingu pikendamine OÜ-ga Näksi

OÜ Näksi rendib Haapsalus kolme kooli toitlustusblokki (Haapsalu Gümnaasium, Haapsalu Linna Algkool ja Haapsalu Nikolai Kool). Haapsalu Gümnaasiumi rendileping on sõlmitud 2000 aasta 28. detsembril ja lõppeb 27. detsembril 2010. Haapsalu Linna Algkooli ja Haapsalu Nikolai Kooli rendilepingud on sõlmitud 31.augustil 2001 ja lõppevad 30. august 2011.a. Arvestades eelnevat on otstarbekas pikendada Haapsalu Gümnaasiumi lepingut ning korraldada uus hange kõikide koolide toitlustamiseks üheaegselt 2011.aastal.

Arvestades eelnevat ja juhindudes kohaliku omavalitsuse korralduse seaduse § 30 lg 1 p 3 ning haldusmenetluse seadusest Haapsalu Linnavalitsus

# k o r r a l d a b :

1. Pikendada OÜ Näksiga Haapsalu Gümnaasiumi toitlustusbloki ja kohviku ruumide rendilepingut 31. augustini 2011 seni kehtinud rendilepingu tingimustega.
2. Korraldus teha teatavaks haridus- ja kultuuriosakonnale (mari-epp.taht@haapsalulv.ee), Haapsalu Gümnaasiumile (Kuuse 1, Haapsalu) ja OÜ-le Näksi (Lihula mnt 5, Haapsalu).
3. Korraldus jõustub teatavakstegemisest.
4. Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

# Urmas Sukles

Linnapea **Erko Kalev**

Linnasekretär